Ministerstvo práce, sociálnych vecí a rodiny Slovenskej republiky
Odbor sociálneho poistenia
Špitálska 4,  816 43 Bratislava

											Príloha č. 9

						  
Vážený pán
JUDr. Pavel Zajac
Generálny riaditeľ
Ministerstvo obrany SR
Sekcia ľudských zdrojov
Kutuzovova 8
832 47  Bratislava

Váš list číslo/zo dňa	Naše číslo	Vybavuje/tel.	Bratislava
SEĽUZ-8-25/2005	385/2005- I/41                     RNDr. Horváth  /kl.1918    	7.3.2005

Vec

Analýza hospodárenia osobitného účtu MV SR

              Z hľadiska vecnej pôsobnosti odboru sociálneho poistenia Vám oznamujem:

	Pre účely analýzy hospodárenia osobitného účtu MV SR Vám odporúčame nemeniť súčasné odvodové zaťaženie.
	Ministerstvo práce, sociálnych vecí a rodiny SR využíva makroekonomické prognózy Ministerstva financií SR. Preto Vám odporúčame aktuálne odhady veličín uvedených v bodoch b, c, d, vyžiadať priamo od Ministerstva financií SR.
	Predpokladaná valorizácia dôchodkov zo všeobecného systému sociálneho poistenia je priamo odvodená od rastu priemernej mzdy v hospodárstve  SR a od rastu spotrebiteľských cien, a to tzv. švajčiarskym indexom zvyšovania, t.j. s indexom, ktorý je aritmetickým priemerom vyššie uvedených veličín. Pritom zvyšovanie dôchodkov k 1.7. v roku „r + 1“ sa uskutočňuje na základe uvedených veličín z roku „r“.
	Pre účely analýzy hospodárenia osobitného účtu MV SR Vám odporúčame indexovať výšku životného minima rastom spotrebiteľských cien a výšku minimálnej mzdy udržiavať približne na úrovni 40 % priemernej mesačnej mzdy v hospodárstve SR.

              S pozdravom

Ing. Kornélia Kasanická
riaditeľka odboru